CELEX: 62005TJ0036
Language: el
Date: 2007-09-12
Title: Απόφαση του Πρωτοδικείου (δεύτερο τμήμα) της 12ης Σεπτεμβρίου 2007. # Coats Holdings Ltd και J & P Coats Ltd κατά Επιτροπής των Ευρωπαϊκών Κοινοτήτων. # Ανταγωνισμός - Συμπράξεις - Ευρωπαϊκή αγορά ειδών ραπτικής (βελόνες) - Κατανομή της αγοράς των προϊόντων - Γεωγραφική κατανομή της αγοράς - Εκτίμηση των αποδεικτικών στοιχείων - Συμμετοχή στις συνεδριάσεις - Τριμερής συμφωνία - Πρόστιμο - Σοβαρότητα και διάρκεια της παραβάσεως - Ελαφρυντικές περιστάσεις. # Υπόθεση T-36/05.

Απόφαση του Πρωτοδικείου (δεύτερο τμήμα) της 12ης Σεπτεμβρίου 2007 — Coats Holdings και Coats κατά Επιτροπής
      (Υπόθεση T-36/05)
      «Ανταγωνισμός — Συμπράξεις — Ευρωπαϊκή αγορά ειδών ραπτικής (βελόνες) — Κατανομή της αγοράς των προϊόντων — Γεωγραφική κατανομή της αγοράς — Εκτίμηση των αποδεικτικών στοιχείων — Συμμετοχή στις συνεδριάσεις — Τριμερής συμφωνία — Πρόστιμο — Σοβαρότητα και διάρκεια της παραβάσεως — Ελαφρυντικές περιστάσεις»
      1.                     Ανταγωνισμός — Διοικητική διαδικασία — Απόφαση της Επιτροπής διαπιστώνουσα παράβαση συνιστάμενη στη σύναψη συμφωνίας αντίθετης
            προς τον ανταγωνισμό — Τήρηση της αρχής του τεκμηρίου αθωότητας — Βαθμός αποδεικτικής δύναμης που απαιτείται να έχουν τα αποδεικτικά
            στοιχεία που έλαβε υπόψη η Επιτροπή (Άρθρο 81 § 1 ΕΚ) (βλ. σκέψεις 68, 70-72, 74)
      2.                     Ανταγωνισμός — Συμπράξεις — Συμμετοχή επιχείρησης σε σύσκεψη μερών σχεδιαζόμενης σύμπραξης — Περίσταση βάσει της οποίας μπορεί
            να συναχθεί η συμμετοχή της στην επακόλουθη σύμπραξη — Προϋπόθεση (Άρθρο 81 § 1 ΕΚ) (βλ. σκέψεις 90-91, 96)
      3.                     Ανταγωνισμός — Συμπράξεις — Επιχείρηση που διευκολύνει τη θέση σε ισχύ αντίθετης προς τον ανταγωνισμό συμφωνίας η οποία εξηρτάτο
            από δική της ενέργεια — Περίσταση βάσει της οποίας μπορεί να συναχθεί η συμμετοχή της στη συμφωνία — Δεν αρκεί το γεγονός
            και μόνον ότι είχε πληροφορηθεί την ύπαρξη της συμφωνίας (Άρθρο 81 § 1 ΕΚ) (βλ. σκέψεις 105, 110, 117, 119-120, 168)
      4.                     Ανταγωνισμός — Πρόστιμα — Ύψος — Ορισμός — Κριτήρια ορισθέντα με τις κατευθυντήριες γραμμές που έχει εκδώσει η Επιτροπή —
            Σοβαρότητα και διάρκεια της παραβάσεως — Ελαφρυντικές περιστάσεις — Παθητικός ή μιμητικός ρόλος της επιχείρησης (Άρθρο 81
            § 1 ΕΚ· ανακοίνωση 98/C 9/03 της Επιτροπής) (βλ. σκέψεις 199-200, 204-207, 210, 212)
      Αντικείμενο 
      
         Κυρίως, αίτηση ακυρώσεως της αποφάσεως C(2004) 4221 τελικό της Επιτροπής, της 26ης Οκτωβρίου 2004, για τη διαδικασία εφαρμογής
                  του άρθρου 81[ΕΚ] (υπόθεση COMP/F-1/38.338/PO/Needles), και, επικουρικώς, αίτηση διαγραφής ή μειώσεως του προστίμου που επιβλήθηκε
                  στις προσφεύγουσες.
               
            Διατακτικό 
      
         
                   
               
               
                  
               
               
                  Το Πρωτοδικείο αποφασίζει:
               
            
         
                   
               
               
                  
               
               
                  Ακυρώνει την απόφαση C (2004) 4221 τελικό της Επιτροπής, της 26ης Οκτωβρίου 2004, για τη διαδικασία εφαρμογής του άρθρου 81
                     [ΕΚ] (Υπόθεση COMP/F-1/38.338 — PO/Needles), καθόσον με την απόφαση αυτή διαπιστώνεται ότι οι προσφεύγουσες παρέβησαν το άρθρο
                     81, παράγραφος 1, ΕΚ μετά τις 13 Μαρτίου 1997.
                  
               
            
         
                   
               
               
                  
               
               
                  Ορίζει σε 20 εκατομμύρια ευρώ το ποσό του προστίμου που επιβάλλεται στις προσφεύγουσες με το άρθρο 2 της αποφάσεως της Επιτροπής.
               
            
         
                   
               
               
                  
               
               
                  Απορρίπτει την προσφυγή κατά τα λοιπά.
               
            
         
                   
               
               
                  
               
               
                  Οι προσφεύγουσες φέρουν τα δύο τρίτα των δικών τους δικαστικών εξόδων και τα δύο τρίτα των δικαστικών εξόδων στα οποία υποβλήθηκε
                     η Επιτροπή, η δε τελευταία φέρει το ένα τρίτο των δικών της δικαστικών εξόδων και το ένα τρίτο των δικαστικών εξόδων των προσφευγουσών.